CELEX: C2006/212/60
Language: et
Date: 2006-09-02 00:00:00
Title: Kohtuasi T-177/06: 3. juulil 2006 esitatud hagi — Ayuntamiento de Madrid ja Madrid Calle 30 versus Euroopa Ühenduste Komisjon

2.9.2006   
            
            
               ET
            
            
               Euroopa Liidu Teataja
            
            
               C 212/33
            
         3. juulil 2006 esitatud hagi — Ayuntamiento de Madrid ja Madrid Calle 30 versus Euroopa Ühenduste Komisjon
   (Kohtuasi T-177/06)
   (2006/C 212/60)
   Kohtumenetluse keel: hispaania
   Pooled
   
      Hagejad: Ayuntamiento de Madrid ja Madrid Calle 30 (Madrid) (esindajad: J. L. Buendía Sierra ja R. González-Gallarza Granizo)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada Euroopa Komisjoni (Eurostat) poolt Madrid Calle 30 klassifitseerimine “valitsemissektorisse” kooskõlas nõukogu 25. juuni 1996. aasta määruse (EÜ) nr 2223/96 A lisas esineva Euroopa arvepidamissüsteemiga (ESA 1995) (1); see klassifitseerimine tuleneb komisjoni (Eurostat) poolt 24. aprillil 2006 avaldatud arvepidamisest, mis käsitleb 2005. aasta andmeid riigieelarve puudujäägi ja riigivõla kohta, et kohaldada EÜ asutamislepingule lisatud protokolli ülemäärase eelarvepuudujäägi menetluse kohta;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Käesoleva hagiga taotletakse, et tühistataks komisjoni (Eurostat) poolt Madrid Calle 30 S.A kvalifitseerimine üldisesse “valitsemissektorisse”. Hagejate sõnul tuleneb see kvalifitseerimine komisjoni (Eurostat) poolt 24. aprillil 2006 avaldatud arvepidamisest, mis käsitleb 2005. aasta andmeid riigieelarve puudujäägi ja riigivõla kohta, et kohaldada EÜ asutamislepingule lisatud protokolli ülemäärase eelarvepuudujäägi menetluse kohta.
   Hagejad väidavad, et Madrid Calle 30 on aktsiaselts, milles on aktsionärideks Ayuntamiento de Madrid ja eraõiguslik konsortsium, kuhu kuuluvad kolm ehitus- ja teenindusettevõtjat, kes valiti välja avaliku konkursi kutse tagajärjel, mis vastas rangetele turuhindade kriteeriumidele.
   Oma nõuete toetuseks viitavad hagejad:
   
               —
            
            
               mitmete ESA 1995 normatiivsätete rikkumisele, mis käsitlevad institutsionaalsete üksuste klassifitseerimist “valitsemissektorisse” või “kaupu ja mittefinantsteenuseid tootvate ettevõtete” sektorisse;
            
         
               —
            
            
               haldusaktide põhjendamise ning huvitatud isiku ärakuulamise üldpõhimõtete rikkumisele.
            
         
      (1)  ELT L 310, lk 1